十年前，我寫咗一本書
叫做 「 我哋最後世紀？ 」問號
我嘅出版商將問號刪咗
（笑聲）
美國出版商將題目改咗做
「 我哋最後一個鐘 」
（笑聲）
美國人鍾意即時行樂，將事情倒轉嚟睇
（笑聲）
我嘅主題係噉樣嘅：
我哋嘅地球已經有四十五億年歷史
但過去一百年嚟係特別嘅
呢個係有史以嚟第一次 有一個物種，即係我哋人類
將呢個星球嘅未來掌握喺自己手裏面
睇返地球歷史
威脅絕大部分都係嚟自大自然
疾病、地震、隕石撞擊等等
但係由宜家開始 最大嘅威脅嚟自於我哋自己
並且宜家，唔單止核威脅
喺我哋全球化嘅世界裏面
網路故障可以癱瘓全球
航班令流行病 可以喺幾日之內喺全世界傳播
並且社會媒體可以散佈恐慌同謠言
傳播速度同光速有得輝
我哋會為到細小嘅威脅而焦慮
冇乜可能發生嘅空難、食物嘅致癌物質
低水平輻射等等
但係我哋同我哋嘅政治領袖 都唔肯面對災難情景
好彩最壞嘅仲未發生
確實，佢哋應該唔會發生
但係如果有件潛在毀滅性嘅事發生
噉就值得我哋持續開支
防止嗰件事發生 即使件事唔太可能發生都好
就好似我哋會幫間屋買火險一樣
道高一尺魔高一丈
科學俾我哋更加多嘅力量同願望嘅同時
科學可以係好危險
我哋於是更加經唔起考驗
幾十年後，幾百萬嘅人會有能力
濫用發展一日千里嘅生物科技
就好似宜家嘅人濫用網絡科技一樣
Freeman Dyson 喺一場 TED 演講入面
預見小朋友設計同創造新嘅生物
就好似佢嗰代人當化學實驗遊戲噉玩
當然，呢樣可能只會喺科幻小說出現
但亦有可能係佢預言嘅情景︰
我哋嘅生態、以至物種 一定唔會平安無事咁長期生存
例如，有一啲生態學嘅極端人士
好似 Gaia 咁
佢認為人類幾量越少 會對我哋嘅星球越好
如果人類掌握咗 2050 年 就會全世界廣泛使用嘅合成生物技術
會點樣？
到嗰個時候
其他嘅科幻小說裏面所提到嘅噩夢
或者會成為現實
沉默嘅機器人變得瘋狂
網路有自己嘅思想，威脅我哋全人類
噉，我哋可以通過規管 去避免呢啲危機嗎？
我哋確實要去嘗試
但係呢啲企業都好有競爭性 喺全世界都有生意利益
太受市場影響
因為法律
令可以做嘅嘢 都要搬到去其他地方先做到
就好似禁毒法律咁 我哋去監管，但始終失敗
並且地球村將會有 一班蠢嘅人遍佈全世界
所以，我喺書裏面話
我哋喺呢個世紀嘅路會比較難行
我哋社會可能會有一啲難題
其實係有一半機會面對重大問題
但係會唔會有可以預見到
但更加弊、滅絕所有物種嘅事發生？
當新嘅粒子加速器嘅消息喺上網出現
一啲人會緊張咁問
佢會唔會破壞地球
或者話更弊嘅，將太空空間撕開？
值得慶倖嘅係，我哋仍然係安全嘅
我同其他人指出過
大自然其實已經透過宇宙射線碰撞 做過無數次同樣嘅實驗
但係科學家喺做研究嘅時候
必須要小心整咗啲 宇宙從來冇發生過嘅嘢
生物學家應該避免泄漏
經過基因改造 具有潛在毀滅後果嘅病原體
順便講下，我哋 對真正嘅災難之所以特別厭惡
係源於一個哲學倫理問題
個問題係：
想像有兩個場景
場景一，消滅 90% 人類
場景二，消滅所有人類
場景二比場景一壞幾多呢？
有人會話差十個百分點
死亡統計係高出十個百分點
但係我唔會話場景二比較差
作為一個天文學家
我唔相信人類只係 成個地球歷史嘅最後一部分
仲有五十億年
太陽至會加劇燃燒，步入衰退期
但宇宙仍然會繼續走落去
噉樣，後人類嘅進化過程
喺地球同埋外太空
可以同達爾文進化論一樣咁長 甚至更加精彩
其實，未來進化嘅速度會更加快
呢樣係基於技術上嘅時間嘅考慮
而並非自物競天擇嘅時間考慮
所以面對咁大嘅利害關係
面對十億個危險 我哋都唔應該妥栛一個危險
因為要記住人類滅絕嘅可能
一啲俾人提過嘅場景 都可能出自於科幻小說裏邊
但係其他嘅場景 可能真係會成為現實
有句重要嘅教誨係講︰
未知唔等於唔可能
實際上因為噉樣
我哋喺劍橋大學成立咗一個中心
研究點樣降低以上存在嘅風險
幾個人去思考呢啲潛在災難睇落幾唔錯
但係我哋需要更加多嘅人幫手
因為我哋係茫茫宇宙中 一個藍色星球嘅打理人
呢個星球喺人類出現之前 已經有五十億年嘅歷史
我哋唔要糟塌呢個星球嘅未來
我諗引用著名科學屋 Peter Medawar 嘅一句話收尾
「 為人類而設嘅鈴鈴
就好似阿爾卑斯山嘅小牛嘅鈴鈴一樣，
呢啲鈴鈴就好似掛喺我哋頸上面
如果佢哋冇發出和諧而有旋律嘅聲音，
噉就必定係我哋嘅錯。 」
多謝
（掌聲）